Na podlagi 13., 17. in 50. člena Zakona o spodbujanju razvoja turizma (Uradni list RS, št. 13/18), 29. in 65. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) in 14. člena Statuta Občine Šmartno pri Litiji (Uradni list RS, št. 70/18) je Občinski svet Občine Šmartno pri Litiji na svoji 7. korespondenčni seji dne, 23.12.2020 sprejel

**O D L O K**

**o turistični taksi v Občini Šmartno pri Litiji**

**[1. člen](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "1. člen)**

**[(vsebina odloka)](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "(vsebina odloka))**

Ta odlok določa:

– višino turistične in promocijske takse, ki jo plačujejo državljani Republike Slovenije in tujci, ki prenočujejo v nastanitvenih obratih na območju Občine Šmartno pri Litiji,

– način plačevanja turistične in promocijske takse,

– oprostitev plačila turistične in promocijske takse in

– nadzor nad izvajanjem odloka in kazenske določbe.

**[2. člen](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "2. člen)**

**[(višina turistične in promocijske takse)](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "(višina turistične in promocijske takse))**

(1)Višina turistične takse za prenočitev v nastanitvenih obratih na osebo na dan znaša 0,60 EUR.

(2) V znesek iz prejšnjega odstavka ni vključena promocijska taksa, ki za prenočitev v nastanitvenih obratih na osebo na dan znaša 0,15 EUR.

(3) Višina turistične takse, ki je opredeljena s tem členom odloka se spremeni v sorazmerni višini kot se zviša znesek turistične takse, ki jo uskladi Vlada Republike Slovenije v skladu s četrtim odstavkom 17. člena ZSRT-1. Spremembo občina objavi na svojih spletnih straneh, kjer opredeli tudi nov znesek turistične takse.

**[3. člen](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "3. člen)**

**[(plačilo turistične in promocijske takse)](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "(plačilo turistične in promocijske takse))**

Turistično in promocijsko takso iz 2. člena tega odloka zavezanci nakažejo na posebni račun Občine Šmartno pri Litiji, ki je objavljen na spletnih straneh občine, in sicer do 25. dne v mesecu za pretekli mesec.

**[4. člen](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "4. člen)**

**[(oprostitev plačila turistične takse)](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "(oprostitev plačila turistične takse))**

(1)Poleg zavezancev, ki so v zakonu, ki ureja spodbujanje razvoja turizma, oproščeni plačila turistične in promocijske takse za prenočevanje, so dodatno popolno oproščeni plačila turistične takse in posledično promocijske takse tudi osebe od 18. do 30. leta starosti, ki prihajajo v občino v okviru izobraževalnih mladinskih programov, projektov ali operacij.

(2) Osebe iz prejšnjega odstavka so kot pogoj za uveljavljanje navedene oprostitve dolžne nastanitvenemu obratu predložiti ustrezno dokazilo, iz katerega izhaja, da v občino prihajajo v okviru izobraževalnih mladinskih programov, projektov ali operacij.

**[5. člen](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "5. člen)**

**[(nadzor)](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "(nadzor))**

Nadzor nad izvajanjem tega odloka izvaja Medobčinski inšpektorat in redarstvo občin Dol pri Ljubljani, Litija, Šentrupert in Šmartno pri Litiji.

**[6. člen](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "7. člen)**

**[(kazenske določbe)](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "(uveljavitev nove višine turistične takse))**

Globe za prekrške so določene v 43. členu ZSRT-1.

**7. člen**

**(neposredna uporaba zakona)**

Za vsa ostala vprašanja, ki zadevajo turistično in promocijsko takso in niso opredeljena v tem odloku, se neposredno uporablja Zakon o spodbujanju razvoja turizma (ZSRT-1)

**[8. člen](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "8. člen)**

**[(začetek veljavnosti odloka)](https://www.uradni-list.si/glasilo-uradni-list-rs/vsebina/2018-01-3455/odlok-o-turisticni-taksi-v-obcini-litija/" \l "(začetek veljavnosti odloka))**

Ta odlok začne veljati naslednji dan po objavi v Uradnem listu Republike Slovenije.

Št.: 007-010/2020

Šmartno pri Litiji, 23.12.2020

Župan

Rajko Meserko